"হৃদয়হীনা”

**মারুফা লিজা**

সুরঞ্জিত, অইখানে যেয়ো নাকো তুমি,

রেখো নাকো হাত অই রমণীর হাতে;

ফিরে এসো সুরঞ্জিত ;

বসন্তের ঝলমলে জোৎস্না ভরা রাতে;

ফিরে এসো এই মনে, হৃদয়ে ;

ফিরে এসো বুকের খাঁচায় ;

মোর থেকে দূরে -বহু দূরে

রমণীর সাথে তুমি যেয়ো নাকো হায়।

কী আছে ললনার মাঝে? - তার কাছে!

আলেয়ার আড়ালে আভাসে

জোনাকির মতো তুমি আজ ;

তার প্রেম চাঁদ হয়ে আসে।

সুরঞ্জিত

তোমার হৃদয় আজ চাঁদ ;

সুখে ভরা তব রাত -

আমার হৃদয় জুড়ে আর্তনাদ।

কবি জীবনানন্দ দাশের " আকাশলীনা" কবিতা অবলম্বনে লিখা আমার এ কবিতা টি -হদয়হীনা